als_Latn dik_Latn sag_Latn
Intel prezantoi këtë javë një hibrid laptop-tablet me platformën Windows 8.1 për nxënësit. Ashtu si shumë kompjuterë të tjerë hibrid, edhe Education 2-në-1 lejon studentët që të shkëpusin ekranin nga tastiera dhe ta përdorin si tablet. Ju gjithashtu mund ta lëvizni ekranin në mënyrë që t’i tregoni pjesës tjetër të klasës përmbajtjen që është në ekran.
Kjo pajisje ka ekran 10 inç me rezolucion 1,366×768, procesorin Intel Atom Z3740D me katër bërthama. Përfshin 2GB RAM dhe 32GB ose 64GB hapësirë të brendshme. Intel pretendon se bateria do të zgjasë 8 orë. Pajisja hibride në fjalë ka kamerë frontale dhe të pasme 5 megapixelë, si dhe një lente për të krijuar mundësinë përdoruesve të shohin në nivel mikroskopik përmbajtjen.
Kompjuteri mund të shpëtojë pa u dëmtuar edhe nëse bie nga një lartësi 70 cm, një veçori e shtuar si mbrojtje në rastet ku përdoret nga fëmijët dhe u shpëton nga duart duke u përplasur, si dhe është gjithashtu rezistent ndaj ujit dhe pluhurit.
Përveç këtyre veçorive, ky kompjuter vjen edhe me aplikacione posaçërisht për fëmijët, ka një program për ta bërë mësimin më atraktiv, si dhe mjete për artin dhe shkencën. Intel nuk ka dhënë informacion mbi çmimin, edhe pse ajo do t’i bashkohet turmës së konkurrentëve, si Dell, Google, Lenovo, Microsoft dhe Apple.
(Herë të lexuara: 431)
als_Latn als_Latn als_Latn als_Latn als_Latn